Diari Oficial de la Generalitat Valenciana


Sumari del DOGV 7784, del 17-05-2016 (2016/3008)

RESOLUCIÓ de 19 d'abril de 2016, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 73/15-AIA Xàtiva.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7784

Data del DOGV
:   17-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3008


Data del document
:   19-04-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 19 d'abril de 2016, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 73/15-AIA Xàtiva. [2016/3008]  
De conformitat amb l'article 41.3 de la Llei 21/2013, de 9 de desembre, d'Avaluació Ambiental, el qual estableix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 73/15-AIA Xàtiva.  
  
«Declaració d'impacte ambiental  
Expedient: 452-5719-IYH-E.  
Títol: Emmagatzematge a l'engròs de ferralla fèrrica, no fèrrica i RAEE.  
Promotor: José Pérez e Hijos, SL.  
Autoritat substantiva: Ajuntament de Xàtiva.  
Localització: polígon industrial A, carretera de Simat, s/n, de Xàtiva (València).  
  
Descripció del projecte  
L'objecte del projecte és l'obtenció de l'òrgan competent en la matèria de gestió de residus l'autorització administrativa com a gestor per a una instal·lació d'emmagatzematge i classificació de metalls, sol·licitada per l'empresa José Pérez e Hijos, SL, i ubicada en el polígon industrial A, carretera de Simat, s/n, de Xàtiva (València).  
L'exercici de l'activitat es projecta en una parcel·la de 1.050 m² de superfície, que compta amb una nau industrial ja construïda de 558,39 m², un cobert exterior de 39,18 m², un pati frontal per a l'accés i aparcament de 130 m², un lateral de 236 m² i un altre posterior de 62 m². La nau presenta coberta a dos aigües. La seua estructura és mixta (cintres i corretges metàl·liques amb pilars i bigues de formigó) amb tancaments de bloc de formigó i rajola. En l'interior es disposa la zona d'oficines i lavabos en dos plantes. La resta de la nau és diàfana. La façana disposa de tres accessos, un directe a la nau a través d'un porta gran basculant, un altre independent per a les oficines i un tercer directe al pati lateral a través d'un porta gran de doble fulla.  
Disposa de subministrament d'aigua potable i d'energia elèctrica.  
La parcel·la limita al davant amb la carretera de Simat, al fons amb un camí vial, a la dreta amb el pati i a l'esquerra amb una nau industrial.  
  
  
Procés industrial  
L'activitat que es projecta consisteix en l'arreplega transport, descàrrega, classificació, agrupament i emmagatzematge temporal -sense cap tractament- de ferralla fèrrica, no fèrrica i residus d'aparells elèctrics i electrònics (RAEE) catalogats com a no perillosos.  
Reciclats José Pérez e Hijos, SL, ja disposa de l'autorització 721/T02/CV per a l'arreplega i transport de residus no perillosos, per la qual cosa l'arreplega dels residus es durà a terme per mitjans propis.  
El procés industrial en la instal·lació es durà a terme de la manera següent:  
- Admissió de residus: s'establirà un protocol d'acceptació dels residus, i s'admetran només aquells per als quals es disposa d'autorització. Es pesaran i es portarà un registre de les càrregues.  
- Classificació i agrupament: quan es reba la càrrega, la persona encarregada decidirà els llocs previstos per a la descàrrega. Si es tracta de corrents de ferralla sense mesclar, es derivaran directament cap als llocs d'emmagatzematge previstos. Si es tracta de ferralla mesclada, s'hi classifica i s'agrupa bé siguen metalls fèrrics o no fèrrics, la qual, al seu torn, s'agrupa segons siga d'alumini, zinc, coure, plom, estany, bronze o llautó. Si està composta per un o més d'aquests metalls, se separaran a través de ferramentes de mà. Els RAEE es descarregaran i emmagatzemaran sense rebre cap tractament.  
- Emmagatzematge: l'emmagatzematge es distribueix en dos zones: l'interior de la nau i el pati lateral. A l'interior de la nau s'emmagatzemaran, en depòsits o en contenidors els residus no perillosos segregats segons siguen metalls ferris, metalls no ferris (alumini, zinc, coure, plom, estany, bronze, llautó) o RAEE. En el pati lateral s'emmagatzemaran, en contenidors, metalls fèrrics ja segregats.  
- Càrrega i expedició: una vegada aconseguides les quantitats previstes, o bé es traslladaran a una instal·lació de gestió finalista utilitzant camions propis, o bé seran retirats per un gestor autoritzat.  
En l'interior de la nau es duran a terme les tasques de càrrega/descàrrega, classificació i agrupament dels corrents de residus arreplegats.  
  
Com a maquinària, disposa de quatre camions amb autorització per a l'arreplega i transport, carretó elevador elèctric, ferramentes de mà i utillatge divers i mitjans telemàtics i informàtics.  
Les quantitats de tractament anual estimades per a la instal·lació seran de 1.000 tones de metalls fèrrics, 500 de metalls no fèrrics i 57 de RAEE. La capacitat màxima total d'emmagatzematge serà de 133 tones.  
  
La codificació dels residus per als quals se sol·licita la corresponent autorització administrativa d'emmagatzematge temporal, segons la Decisió de la Comissió de 18 de desembre de 2014, per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, són els següents:  
02 01 Residus d'agricultura, horticultura, aqüicultura, silvicultura, caça o pesca  
02 01 10 Residus metàl·lics  
10 02 Residus de la indústria del ferro i l'acer  
10 02 10 Escata de laminació  
10 02 99 Residus no especificats en una altra categoria  
10 03 Residus de la termometal·lúrgia de l'alumini  
10 03 16 Bromeres diferents de les especificades en el codi 10 03 15  
  
10 03 99 Residus no especificats en una altra categoria  
10 05 Residus de la termometal·lúrgia del zinc  
10 05 01 Escòries de la producció primària i secundària  
10 05 04 Altres partícules i pols  
10 05 11 Granses i bromeres diferents de les especificades en el codi 10 05 10  
10 06 Residus de la termometal·lúrgia del coure  
10 06 01 Escòries de la producció primària i secundària  
10 06 02 Granses i bromeres de la producció primària i secundària  
10 06 04 Altres partícules i pols  
10 09 Residus de la fosa de peces fèrries  
10 09 03 Escòries de forn  
10 09 99 Residus no especificats en una altra categoria  
10 10 Residus de la fosa de peces no fèrries  
10 10 03 Escòries de forn  
10 10 99 Residus no especificats en una altra categoria  
11 05 Residus de processos de galvanització en calent  
11 05 01 Mantes de galvanització  
11 05 02 Cendres de zinc  
12 01 Residus de l'emmotlament i tractament físic i mecànic de superfície de metalls  
12 01 01 Llimadures i borumballes de metalls ferris  
12 01 02 Pols i partícules de metalls ferris  
12 01 03 Llimadures i borumballes de metalls no ferris  
12 01 04 Pols i partícules de metalls no ferris  
12 01 13 Residus de soldadura  
12 01 99 Residus no especificats en una altra categoria  
15 01 Residus d'envasos (incloent-hi residus de recollida selectiva municipal)  
15 01 04 Envasos metàl·lics  
16 01 Vehicles de diferents mitjans de transport (incloent-hi les màquines no de carretera) al final de la seua vida útil i residus del desballestament de vehicles al final de la seua vida útil i del manteniment de vehicles (excepte els dels capítols 13 i 14 i els subcapítols 16 06 i 16 08)  
16 01 17 Metalls ferris  
16 01 18 Metalls no ferris  
16 02 Residus d'equips elèctrics i electrònics  
16 02 14 Equips rebutjats diferents dels especificats en els codis 16 02 09 a 16 02 13.  
16 02 16 Components retirats d'equips rebutjats diferents dels especificats en el codi 16 02 15  
16 08 Catalitzadors usats  
16 08 01 Catalitzadors usats que contenen or, plata, reni, rodi, pal·ladi, iridi o platí (excepte els del codi 16 08 07)  
17 04 Metalls (incloent-hi els seus aliatges)  
17 04 01 Coure, bronze, llautó  
17 04 02 Alumini  
17 04 03 Plom  
17 04 04 Zinc  
17 04 05 Ferro i acer  
17 04 06 Estany  
17 04 07 Metalls mesclats  
17 04 11 Cables diferents dels especificats en el codi 17 04 10  
19 01 Residus de la incineració o piròlisi de residus  
19 01 02 Materials ferris separats de la cendra de fons de forn  
  
19 10 Residus procedents de la fragmentació de residus que contenen metalls  
19 10 01 Residus de ferro i acer  
19 10 02 Residus no ferris  
19 10 06 Altres fraccions diferents de les especificades en el codi 19 10 05  
19 12 Residus del tractament mecànic de residus no especificats en una altra categoria  
19 12 02 Metalls ferris  
19 12 03 Metalls no ferris  
20 Residus municipals  
20 01 40 Metalls  
20 01 36 Equips elèctrics i electrònics rebutjats, diferents dels especificats en els codis 20 01 21, 20 01 23 i 21 01 35.  
Encara que en la documentació tècnica presentada s'inclouen alguns codis de residus de caràcter perillós, segons conversació telefònica amb el tècnic encarregat de realitzar el projecte, es tracta d'un error. L'autorització sol·licitada al Servei de Gestió de Residus per a la qual s'ha requerit aquesta declaració, només inclou la gestió dels residus no perillosos anteriorment relacionats.  
L'empresa disposarà dels compromisos d'acceptació en vigor emesos per gestors autoritzats per a la totalitat dels residus generats per aquesta activitat l'arreplega dels quals no siga competència dels serveis d'arreplega de residus del polígon.  
Es disposarà d'un arxiu físic o telemàtic on s'arreplegarà per ordre cronològic la quantitat, naturalesa, origen, destinació i mètode de tractament dels residus. A aquest arxiu s'incorporarà la informació continguda en els documents acreditatius de les operacions realitzades. Aquest arxiu estarà a disposició de les autoritats competents a l'efecte d'inspecció i control.  
  
Tramitació administrativa  
- Amb data 7 de juliol de 2015, es va rebre comunicació de règim intern procedent del Servei de Gestió de Residus de la Direcció General de Qualitat Ambiental on se sol·licitava que es realitze el tràmit d'avaluació d'impacte ambiental per a l'activitat d'emmagatzematge i classificació de metalls sol·licitada per José Pérez e Hijos, SL, a fi que s'emeta la declaració d'impacte ambiental ordinària preceptiva i prèvia a l'emissió de la corresponent autorització administrativa. Juntament amb la comunicació es remeten l'estudi d'impacte ambiental (EIA), document de síntesi i estudi acústic que corresponen a l'expedient.  
  
- Amb data 18 de setembre se li requereix al promotor i al Servei de Gestió de Residus, com a òrgan substantiu, l'esmena de deficiències en l'expedient, necessària per a continuar la tramitació.  
  
- El 7 d'octubre de 2015 es rep del Servei de Gestió de Residus el projecte tècnic en format CD. L'esmena de l'expedient per no haver sigut realitzat el tràmit d'informació pública l'haurà d'efectuar l'ajuntament, pel fet que en el procediment d'autorització de gestió de residus no es preveu aquest tràmit.  
- El 26 de gener de 2016, es rep l'ofici de l'Ajuntament de Xàtiva per mitjà del qual es remet un certificat de compatibilitat urbanística i de la informació pública realitzada. El certificat de l'ajuntament indica que el tràmit d'informació pública es va dur a terme durant un període superior a trenta dies per mitjà d'exposició d'edicte en el tauler d'anuncis de l'ajuntament, publicació en el BOP de la província de València número 216, de 10 de novembre de 2015, i notificació als veïns immediats al lloc d'emplaçament de l'activitat, i que no s'hi han presentat al·legacions.  
  
Consideracions ambientals  
Consultat el visor web intern de cartografia de la CITMA, no s'observen afeccions ambientals ressenyables.  
L'informe emés per l'ajuntament indica que l'activitat es realitza en sòl urbà compatible amb el planejament urbanístic vigent. També es pronuncia favorablement sobre les mesures protectores i correctores adoptades per a complir les condicions assenyalades per la comissió provincial de qualitat ambiental.  
L'EIA preveu l'estudi d'altres alternatives possibles per a la realització d'aquest projecte. Considera tres alternatives: l'alternativa 1, que suposaria la no-realització d'aquest; l'alternativa 2, que l'implantaria en sòl no urbanitzable, i la 3, que representa ubicar el projecte en sòl urbà industrial. Davant de l'alternativa 0, exposa els avantatges que suposen el reciclatge i la valorització d'aquests residus al mateix temps que es genera treball i es promou l'economia. Respecte de les altres dos alternatives, es tria la tercera perquè el promotor és el posseïdor de la nau i el sòl ja està urbanitzat i transformat en polígon industrial.  
  
L'EIA analitza les fases de construcció, funcionament i desmantellament en l'avaluació dels impactes que la implantació d'aquesta activitat podria produir. En l'actualitat, la nau industrial ja es troba executada i adequada per a l'exercici de l'activitat. En cas de desmantellament, es gestionaran adequadament els residus romanents, així com la maquinària utilitzada en la instal·lació. Les principals afeccions ambientals associades a l'activitat es produiran durant la fase de funcionament i seran:  
  
1. A l'atmosfera:  
a) Alteració de la qualitat de l'aire:  
Segons s'indica en l'EIA, l'activitat està inclosa en l'annex del Reial Decret 100/2011, de 28 de gener, pel qual s'actualitza el catàleg d'activitats potencialment contaminants de l'atmosfera i s'estableixen les disposicions bàsiques per a la seua aplicació. Per estar projectada a menys de 500 m del nucli de població estarà catalogada com a grup C.  
  
Entre les mesures correctores que proposa s'inclou:  
- Establir un programa de prevenció, detecció i control de les emissions de pols i adoptar procediments de treball que les reduïsquen.  
- Agranar periòdicament la zona de trànsit de vehicles.  
- Limitar la velocitat de conducció dels vehicles de transport.  
  
- Realitzar les operacions de classificació de la ferralla en l'interior de la nau.  
Una vegada ha sigut revisada la documentació, considerem que aquestes mesures s'ampliaran amb les següents:  
- Notificar l'inici de l'activitat a la Direcció Territorial d'aquesta Conselleria i complir les disposicions relatives al control i dispersió de les emissions i la realització dels controls que li siguen aplicables per pertànyer al grup C.  
- En el cas que s'emmagatzeme en l'exterior residus susceptibles de dispersió o de ser arrossegats pel vent, els contenidors han de romandre tancats o coberts amb lones.  
b) Contaminació acústica. Presenta un estudi acústic que justifica que serà suficient l'atenuació del soroll transmés produïda per l'aïllament de la nau i per la distància als confrontants per a aconseguir els nivells sonors permesos en el polígon. Les mesures preventives i correctores proposades seran:  
- L'activitat només es durà a terme en horari diürn.  
- Les operacions de càrrega i descàrrega, susceptibles d'elevar els nivells de soroll, es realitzaran en l'interior de la nau.  
- Les conclusions d'aquest estudi es verificaran amb els resultats de les auditories realitzades d'acord amb el que estableix el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
2. Al sòl  
L'EIA indica que l'activitat és potencialment contaminant del sòl. Estarà emplaçada en una zona on el nivell de vulnerabilitat dels aqüífers és mitjana. Per a previndre els efectes que una possible contaminació del sòl produiria, s'adoptaran les mesures següents:  
- Totes les activitats es duran a terme sobre solera de formigó remolinat.  
- El pati exterior estarà totalment pavimentat i es mantindrà net, especialment de greixos i olis.  
Aquestes mesures es complementaran amb la disposició de material absorbent, en quantitat suficient per a procedir a l'arreplega immediata dels vessaments accidentals que puguen produir-se per l'ús de la maquinària o per fluids que poguera contindre la mercaderia emmagatzemada. Una vegada utilitzat, es considerarà com a residu generat per l'activitat i el retirarà un gestor autoritzat.  
3. A les aigües:  
Segons s'indica en l'EIA, en la instal·lació només es produiran abocaments per aigües residuals sanitàries i les aigües pluvials procedents de cobertes i escolament del pati lateral. L'activitat no generarà abocaments per aigües residuals industrials.  
Les aigües residuals sanitàries procedents dels lavabos es conduiran, sense rebre cap tractament, fins al seu abocament a la xarxa municipal de sanejament de Xàtiva. Es preveu, segons indica l'EIA, que aquests abocaments han de complir els límits establits en l'ordenança d'abocaments a la xarxa municipal de clavegueram de Xàtiva.  
Respecte a les pluvials, les procedents de les cobertes s'arrepleguen a través de canalons i baixants que les conduiran fins a la solera on s'evacuen, juntament amb les pluvials procedents de l'escolament del pati, fins a la cuneta del polígon industrial. Com a mesura preventiva indica que el pati es mantindrà net, lliure de qualsevol tipus de residus, en particular de restes de greixos i olis, de manera que es minimitze la possibilitat de contaminació de les aigües pluvials.  
Una vegada ha sigut comprovat en el visor web intern de cartografia de la CITMA que la carretera on està ubicada la instal·lació, CV 6001, és de titularitat municipal i a fi d'una adequada evacuació i tractament de les aigües generades en el normal exercici de l'activitat, considerem que aquestes actuacions es complementaren amb:  
- En el cas que les ordenances del polígon, o a falta d'això les ordenances municipals, permeten l'abocament directe de les aigües pluvials a la via pública del polígon, els contenidors del pati exterior, on s'arreplegaran materials ferrosos susceptibles d'oxidació, romandran tancats amb cobertes impermeables de manera que s'impedisca la percolació de l'aigua de pluja, susceptible de ser vessada posteriorment en l'esmentat pati. En cas contrari, l'abocament de pluvials es farà d'acord amb el que estableixen les esmentades ordenances.  
- Les instal·lacions i els paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de Xàtiva. Si és necessari, s'aplicaran els tractaments previs pertinents per a complir els límits que s'hi establisquen.  
4. Impactes sobre la fauna, flora o paisatge  
No es consideren, per realitzar-se l'activitat en un polígon industrial, amb la nau ja construïda.  
El programa de vigilància ambiental estableix el seguiment i la comprovació de les mesures preventives i correctores proposades i les que addicionalment s'establisquen en les resolucions d'autorització. En l'aplicació d'aquestes mesures preventives i correctores proposades es tindran en compte les millors tècniques disponibles d'enginyeria ambiental general aplicables a la instal·lació. Es portarà un registre documentat en el qual s'inclouran els resultats dels controls i autocontrols periòdics legalment exigibles, així com el registre on s'arrepleguen per ordre cronològic la quantitat, naturalesa, origen, destinació i mètodes de tractament, juntament amb el control documental de la recepció i entrega dels residus. La documentació estarà a disposició de les autoritats competents.  
  
  
Consideracions jurídiques  
1. El projecte ha sigut sotmés al procediment d'avaluació d'impacte ambiental, d'acord amb l'apartat 6.c.2 de l'annex I del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental i modificat pel Decret 32/2006, de 10 de març.  
2. L'expedient ha observat els tràmits previstos en la Llei 21/2013, de 9 de desembre, d'Avaluació Ambiental, i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat «d'emmagatzematge i classificació de metalls» el titular de la qual és José Pérez e Hijos, SL, ubicada en el polígon industrial A, carretera de Simat, s/n, de Xàtiva (València) sempre que es desenvolupe d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat, així com els condicionants establits a continuació:  
1. Els residus admesos en l'activitat seran els relacionats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no corresponga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. S'obtindrà de l'òrgan competent en matèria de residus les corresponents autoritzacions i inscripció en el Registre General de Gestors Autoritzats de Residus de la Comunitat Valenciana que corresponguen per al centre ubicat en el polígon industrial A, carretera de Simat, s/n, de Xàtiva (València), per a l'exercici de l'activitat, la qual s'adaptarà a les condicions que l'esmentat òrgan establisca.  
3. Cal notificar l'inici de l'activitat a la Direcció Territorial d'aquesta conselleria i complir les disposicions relatives al control i dispersió de les emissions i la realització dels controls que li siguen aplicables. En el cas que s'emmagatzeme en l'exterior residus susceptibles de dispersió o de ser arrossegats pel vent, els contenidors han de romandre tancats o coberts amb lones.  
4. Cal disposar de material absorbent, en quantitat suficient per a procedir a l'arreplega immediata dels vessaments accidentals que puguen produir-se per l'ús de la maquinària o per fluids que poguera contindre la mercaderia emmagatzemada. Una vegada utilitzat, es considerarà com a residu generat per l'activitat i el retirarà un gestor autoritzat.  
5. En el cas que les ordenances del polígon, o, a falta d'això, les ordenances municipals, permeten l'abocament directe de les aigües pluvials a la via pública del polígon, els contenidors del pati exterior, on s'arreplegaran materials ferrosos susceptibles d'oxidació, romandran tancats amb cobertes impermeables de manera que s'impedisca la percolació de l'aigua de pluja, susceptible de ser posteriorment vessada en l'esmentat pati. En cas contrari, l'abocament de pluvials es farà d'acord amb el que estableixen aquestes ordenances. Les instal·lacions i els paràmetres de qualitat de l'aigua d'abocament s'han d'ajustar a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de Xàtiva. Si fóra necessari, s'aplicaran els tractaments previs pertinents per a complir els límits que s'hi s'establisquen.  
  
6. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent, el qual establirà, si és procedent, l'aplicació de noves mesures correctores.  
  
Segon  
Notificar a les parts interessades que contra aquesta resolució, atés que no és un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret i dels seus interessos consideren pertinents.  
  
Tercer  
Publicar en el Diari Oficial de la Comunitat Valenciana aquesta declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'Avaluació Ambiental.  
  
La regulació de la vigència d'aquesta declaració d'impacte ambiental serà l'establida en l'article 43 de l'esmentada Llei 21/2013.  
  
València, 9 de març de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 19 d'abril de 2016.- El director general de Medi Natural i d'Avaluació Ambiental: Antoni Marzo i Pastor.